Държавен вестник, бр. 6, 2008 г., стр. 21

Б Р О Й  6
Д Ъ Р Ж А В Е Н   В Е С Т Н И К
С Т Р .  21
(3) За заседанията си комисията води прото-
кол, който се подписва от всички членове.
Чл. 93. (1) Конкурсът се обявява от съответ-
ния административен ръководител с писмена
заповед, в която се определят:
1. длъжността, за която се провежда кон-
курсът;
2. минималните и специфичните изисквания,
предвидени в нормативните актове за заемане
на длъжността;
3. специфичните изисквания за заемане на
длъжността, определени от съответния адми-
нистративен ръководител;
4. начинът на провеждане на конкурса и за
оценяване на кандидатите;
5. необходимите документи, мястото и сро-
кът на подаването им;
6. общодостъпно място, на което ще се обя-
вяват списъците или други съобщения във връз-
ка с конкурса.
(2) Оповестяването на конкурса става с обяв-
ление в централен или местен ежедневник и
поставяне на обявление на общодостъпното
място по ал. 1, т. 6.
(3) В обявлението се съдържат всички данни
от заповедта по ал. 1 и кратко описание на длъж-
ността, съгласно типовата длъжностна харак-
теристика.
Чл. 94. (1) Кандидатите подават лично или
чрез пълномощник писмено заявление за учас-
тие в конкурса.
(2) Към заявлението се прилагат:
1. декларация от кандидата, че е пълноле-
тен български гражданин, не е оставен под
запрещение, не е осъждан за умишлено прес-
тъпление от общ характер на лишаване от сво-
бода, не е лишен от правото да заема опреде-
лена длъжност;
2. декларация от кандидата, че е политичес-
ки неутрален;
3. копия от документи за придобита образо-
вателно-квалификационна степен, допълнител-
на квалификация и правоспособност, които се
изискват за длъжността;
4. копие от документите, удостоверяващи
продължителността на професионалния опит и
трудовия стаж;
5. свидетелство за съдимост и медицинско
свидетелство;
6. други документи, свързани с изисквания-
та за заемане на длъжността.
Чл. 95. (1) Конкурсната комисия разглежда
всяко постъпило заявление, като преценява дали
са представени всички необходими документи
и дали те удостоверяват изпълнението на ми-
нималните и специфичните изисквания, пред-
видени в обявата за заемане на длъжността.
(2) До участие в конкурса се допускат един-
ствено кандидатите, които напълно отговарят
на посочените в обявата изисквания.
(3) Решението на комисията относно допус-
кането до конкурса се оформя в протокол и се
изготвят списъци на допуснатите и недопусна-
тите кандидати, които се подписват от члено-
вете на комисията.
(4) В списъка на допуснатите кандидати се
посочват датата на провеждане на конкурса,
която не може да бъде по-рано от 7 дни от из-
насянето на списъка, началният час и мястото
на провеждане на конкурса.
(5) В списъка на недопуснатите до конкурса
кандидати се посочват основанията за недопус-
кането им.
(6) Списъците с допуснатите и недопуснати-
те кандидати се поставят на общодостъпно
място в сградата на прокуратурата и се публи-
куват в интернет страницата (ако има такава)
не по-късно от 7 дни след изтичане на срока за
подаване на заявленията за участие в конкурса.
(7) На недопуснатите кандидати се съобща-
ват писмено съображенията за отказа.
(8) Недопуснатите кандидати могат да пода-
дат възражение до ВСС—при конкурс за длъж-
ност “главен секретар” и “ съдебен администра-
тор”, и до съответния административен ръково-
дител на прокуратура в 7-дневен срок от съобще-
нието. В 3-дневен срок ВСС, съответно ръково-
дителят, се произнася с окончателно решение.
Чл. 96. (1) Когато няма допуснати кандида-
ти, ВСС—с решение, съответно административ-
ният ръководител—с писмена заповед, прекра-
тява конкурсната процедура.
(2) Конкурсът се провежда по обявения на-
чин и когато допуснатият кандидат е само един.
Чл. 97. (1) Въз основа на проведения кон-
курс комисията класира до трима от кандида-
тите, получили най-висок резултат.
(2) Резултатът от конкурса се съобщава на
участващите в него лица в 3-дневен срок от
провеждането му.
Чл. 98. (1) В 3-дневен срок от приключване
на конкурса комисията представя на админис-
тративния ръководител протокол от проведе-
ния конкурс и документите на класираните
кандидати.
(2) Трудовото правоотношение възниква с
лицето, класирано на първо място в конкурса.
(3) По възникване на трудовото правоотно-
шение се прилагат разпоредбите на Кодекса на
труда.
Чл. 99. На назначения служител се връчва
индивидуална длъжностна характеристика, съ-
образена с утвърдените типови длъжностни
характеристики на съдебните служители.
Раздел II
Задължения на съдебните служители
Чл. 100. (1) Съдебният служител е длъжен
да изпълнява задълженията си добросъвестно
и точно съобразно длъжностната му характе-
ристика и етичните правила на служителите.
(2) Работното време на съдебните служители
е от 8,30 до 17,00 ч. с половин час обедна почивка.
(3) Съдебните служители са длъжни да спаз-
ват установеното работно време и да го изпол-
зват за изпълнение на възложените им задачи.